Աշոտ Կարապետյան (ոստիկան)

Աշոտ Մաքսիմի Կարապետյան (), ՀՀ իրավապահ մարմինների գործիչ, ՀՀ ոստիկանության Երևան քաղաքի վարչության պետ, ոստիկանության գեներալ-մայոր (2015)։

Կրթություն 
 1978 թ. ավարտել է Երևանի Կ. Մարքսի անվան պոլիտեխնիկական ինստիտուտը։
 Ավարտել է ՀՀ ոստիկանության ակադեմիան։

Ծառայությունը ոստիկանությունում 
 1993-1995 թթ. - Երևանի Խորհրդային շրջանի ներքին գործերի բաժնի քրեական հետախուզության բաժանմունքի օպերլիազոր, ապա՝ ավագ օպերլիազոր։
 1995 թ. - Երևանի Մաշտոցի ներքին գործերի բաժնի քրեական հետախուզության բաժանմունքի ավագ օպերլիազոր։
 1995-1996 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության ավագ օպերլիազոր, ապա՝ կարևոր գործերով ավագ օպերլիազոր։
 1996-1997 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության 4-րդ վարչության պետ։
 1997-1998 թթ. - Երևան քաղաքի ներքին գործերի վարչության Խորհրդային ներքին գործերի բաժնի Քանաքեռի քաղաքային միլիցիայի բաժանմունքի պետի տեղակալ։
 1999 թ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետի տեղակալ հետախուզության գծով։
 1999-2001 թթ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետ։
 2001-2004 թթ. - Երևան քաղաքի ներքին գործերի վարչության Խորհրդային ներքին գործերի բաժնի պետի օպերատիվ գծով տեղակալ։
 2004-2007 թթ. - ՀՀ ոստիկանության Արարատի մարզային վարչության պետի օպերատիվ գծով տեղակալ։
 2007-2009 թթ. - ՀՀ ոստիկանության Երևան քաղաքի վարչության Խորհրդայինի բաժնի պետ։
 2009-2011 թթ. - ՀՀ ոստիկանության Երևան քաղաքի վարչության Կենտրոնականի բաժնի պետ։
 2011-2013 թթ. - ՀՀ ոստիկանության քրեական հետախուզության գլխավոր վարչության պետ։
 2013 թ.ապրիլի 15-ին ՀՀ ոստիկանության պետի հրամանով նշանակվել է ՀՀ ոստիկանության Երևան քաղաքի վարչության պետ։

Պարգևներ և կոչումներ 
 «Հասարակական կարգի գերազանց պահպանման համար» մեդալ (2009)։
 Ոստիկանության գեներալ-մայոր (2015)։
 ՀՀ ոստիկանության և այլ նախարարությունների ու գերատեսչությունների պարգևներ։
 ՌԴ Ներքին գործերի մինիստրության պարգևներ։

Մեղադրանքներ 
Ընդդիմադիր գործիչ, Բրյուսելում քաղաքական ապաստան գտած Գրիշա Վիրաբյանը պնդում է, որ 2004 թ. ապրիլին Աշոտ Կարապետյանը ՀՀ ոստիկանության Արարատի մարզային վարչության շենքում իրեն ծեծի է ենթարկել, ինչի վետևանքով Վիրաբյանը վիրահատվել է։ Աշոտ Կարապետյանը հերքում է այդ մեղադրանքները։

Ամուսնացած է, ունի երկու որդի։

Մահացել է 2019 թվականի նոյեմբերի 28-ին Ռուսաստանի Դաշնության Պյատիգորսկ քաղաքում գտնվող՝ իր գարեջրի գործարանում տեղի ունեցած գազի պայթյունի հետևանքով։

Ծանոթագրություններ 

Երևան քաղաքում ծնվածներ
1970 ծնունդներ
Հուլիսի 20 ծնունդներ
Հայ ոստիկաններ
Հայ գեներալներ
Ոստիկանության գեներալ-մայորներ
ՀՊՃՀ շրջանավարտներ
ՀՀ Ոստիկանության ակադեմիայի շրջանավարտներ
«Հասարակական կարգի գերազանց պահպանման համար» մեդալակիրներ